Plafoon
Plafoon (prantsuse keeles plafond 'lagi') on lame-või peegelvõlvlagi, mis on sageli dekoreeritud maaliga (plafoonmaal) või stukkdekooriga. Esimesed plafoonid maaliti Itaalias renessansi ajal, väga tavaliseks muutus plafoon barokkarhitektuuris. Plafooni leidub nii sakraalarhitektuuris kui ka profaanarhitektuuris. Eestis on plafoonmaali kasutatud avalike hoonete, nagu Kuressaare raekoda, ja elumajade, näiteks Tallinnas Kuninga 1, Kuninga 6, Pikk 7, või mõisahoonete lagede kaunistamiseks.